Poractant Alfa

Poractant alfa, inayouzwa kwa jina la chapa Curosurf miongoni mwa nyinginezo, ni dawa inayotumika kutibu na kuzuia matatizo ya kupumua (RDS) kwa watoto wanaozaliwa kabla ya wakati. Inapunguza hatari ya kifo na hali ya hewa kupenya kati ya utando wa mapafu na ukuta wa kifua (pneumothoraces). Inatolewa kwenye trakea.

Madhara yake ya kawaida ni pamoja na mapigo ya moyo ya polepole, shinikizo la chini la damu na oksijeni ya chini. Madhara yake mengine yanaweza kujumuisha kuziba kwa mirija ya endotracheal. Inajumuisha surfactant ya mapafu ambayo imeundwa na phospholipids na protini za surfactant.

Dawa hii iliidhinishwa kwa ajili ya matumizi ya kimatibabu nchini Marekani mwaka wa 1999. Nchini Marekani, iligharimu takriban dola 1,000 kwa mililita 3 kufikia mwaka wa 2021. Dawa hii hutengenezwa kutoka kwa mapafu ya nguruwe.

 Marejeleo 

Category:Madawa
Category:Translated from MDWiki